बृहत्संहिता/अध्यायः ५८
५८ वनसम्प्रवेशाध्यायः ।।
 कर्तुरनुकूलदिवसे दैवज्ञविशोधिते शुभनिमित्ते ।	
 मङ्गलशकुनैः प्रास्थानिकैश्च वनसम्प्रवेशः स्यात् ।।	५८.०१ ।। 
 पितृवनमार्गसुरालयवल्मीकौद्यानतापसाश्रमजाः ।	
 चैत्यसरित्सङ्गमसम्भवाश्च घटतोयसिक्ताश्च ।।	५८.०२ ।। 
 कुब्जानुजातवल्लीनिपीडिता वज्रमारुतौपहताः ।	
 स्वपतितहस्तिनिपीडितशुष्काग्निप्लुष्टमधुनिलयाः ।।	५८.०३ ।। 
 तरवो वर्जयितव्याः शुभदाः स्युः स्निग्धपत्रकुसुमफलाः ।	
 अभिमतवृक्षं गत्वा कुर्यात्पूजां सबलिपुष्पाम् ।।	५८.०४ ।। 
 सुरदारुचन्दनशमीमधूकतरवः शुभा द्विजातीनाम् ।	
 क्षत्रस्यारिष्टाश्वत्थखदिरबिल्वा विवृद्धिकराः ।।	५८.०५ ।। 
 वैश्यानां जीवकखदिरसिन्धुकस्यन्दनाश्[क्.स्पन्दनाश्] च शुभफलदाः ।	
 तिन्दुककेसरसर्जार्जुनऽम्रशालाश्च शूद्राणाम् ।।	५८.०६ ।। 
 लिङ्गं वा प्रतिमा वा द्रुमवत्स्थाप्या यथा दिशं यस्मात् ।	
 तस्माच्चिह्नयितव्या दिशो द्रुमस्यऊर्ध्वं अथ वाअधः ।	५८.०७ ।। 
 परमान्नमोदकओदनदधिपललौल्लोपिकाआदिभिर्भक्ष्यैः ।	
 मद्यैः कुसुमैर्धूपैर्गन्धैश्च तरुं समभ्यर्च्य ।।	५८.०८ ।। 
 सुरपितृपिशाचराक्षसभुजगासुरगणविनायकऽद्यानाम् ।	
 कृत्वा रात्रौ पूजां वृक्षं संस्पृश्य च ब्रूयात् ।।	५८.०९ ।। 
 अर्चार्थं अमुकस्य त्वं देवस्य परिकल्पितः ।	
 नमस्ते वृक्ष पूजेयं विधिवत्सम्प्रगृह्यताम् ।।	५८.१० ।। 
यानीह भूतानि वसन्ति तानि	
बलिं गृहीत्वा विधिवत्प्रयुक्तम् ।	
अन्यत्र वासं परिकल्प्यन्तु	
क्षमन्तु तान्यद्य नमो +अस्तु तेभ्यः ।।	५८.११ ।। 
वृक्षं प्रभाते सलिलेन सिक्त्वा	
पूर्वोत्तरस्यां दिशि सन्निकृत्य ।	
मध्वाज्यदिग्धेन[क्.लिप्तेन] कुठारकेण	
प्रदक्षिणं शेषं अतो निहन्यात्[क्.+अभिहन्यात्] ।।	५८.१२ ।। 
पूर्वेण पूर्वोत्तरतो +अथ वाउदक्	
पतेद्यदा वृद्धिकरस्तदा स्यात् ।	
आग्नेयकोणात्क्रमशो +अग्निदाह	
रुग्राग[क्.क्षुद्रोग]रोगास्तुरगक्षयश्च ।।	५८.१३ ।। 
यन्नौक्तं अस्मिन्वनसम्प्रवेशे	
निपातविच्छेदनवृक्षगर्भाः ।	
इन्द्रध्वजे वास्तुनि च प्रदिष्टाः	
पूर्वं मया ते +अत्र तथएव योज्याः ।।	५८.१४ ।।